༄༅། །གདན་བཞིའི་དཀྱིལ་འཁོར་དང་འབྲེལ་བའི་སྦྱིན་སྲེག་
བཞུགས་སོ། །
ད་ནི་རྡོ་རྗེ་གདན་བཞིའི་དཀྱིལ་འཁོར་དང་འབྲེལ་བའི་སྦྱིནསྲེག་གི་ཆོ་ག་བཤད་པར་བྱ་
སྟེ། འདི་ལ་སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ནི། ཡུལ་ཕྱོགས་དུས་
སྐབས་བརྟགས་ནས་ནི། །ས་ཆོག་བྱས་ཏེ་དཀྱིལ་འཁོར་དགོད། །དེ་མདུནཐབ་དང་ཡོ་བྱད་
བཤམས། །ལུས་སེམས་སྦྱོར་ལྡན་དཀྱིལ་འཁོར་མཆོད། །ཅེས་པ་སྟེ། དེ་ལ་ཡུལ་ནི། ཞི་བ་ལ་
གནས་བྱིན་རླབས་ཅན། དབེན་པ་མདངས་དཀར་བ་རྒྱས་པ་ལ། ཚང་ཚིང་སོགས་མདངས་སེར་
བ་དབང་ལ་པདྨའི་ཚལ་སོགས་མདངས་དམར་བ། དྲག་པོ་ལ་དུར་ཁྲོད་སོགས་མདངས་ནག་
པའོ། །ཕྱོགས་ནི་ཞི་བ་གྲོང་ཁྱེར་ལ་སོགས་པའི་ཤར། རྒྱས་པ་བྱང་། དབང་ནུབ་ཏུ། དྲག་པོ་ལྷོར་
བྱའོ། །དུས་ནི་ཞི་རྒྱས་དབང་དྲག་གི་དཀྱིལ་འཁོར་དུ་བཤད་པའི། ཟླ་བ་དང་། གཟའ་དང་། སྐར་
མ་དང་། ཚེས་དང་། ཡུད་ཙམ་དང་། ཁྱད་པར་ཞི་བ་སྲོད་ཀྱི་དུས། རྒྱས་པ་སྔ་དྲོའི་དུས། དབང་
དགུག་ཉི་ཕྱེད་ཀྱི་དུས། དྲག་པོ་ཉི་ཕྱེད་དམ་མཚན་ཕྱེད་ཀྱི་དུས་སུ་བྱ་སྟེ། གནས་གཙང་མའི་ལྷ་
ལ་སོགས་པ། ལས་བཞི་ལྷ་རྣམས་ཀྱིས་རིམ་པ་ལྟར་གཟིགས་པའི་དུས་ཡིན་པའོ། །གནས་སྐབས་
ནི། དུས་དེ་རྣམས་མ་ཡིན་ཡང་ཡ་མཚན་གྱི་ལྟས་བཟང་བོ་བྱུང་བ་དང་། བློ་བུར་དུ་ནད་གདོནལ་
སོགས་པ་ཞི་བར་འདོད་པ་དང་། ཚེ་དང་བསོད་ནམས་སོགས་རྒྱས་པར་འདོད་པ་དང་། བསྒྲུབ་
བྱ་དབང་དུ་བྱ་བར་འདོད་པ་དང་། བསད་བསྐྲད་ལ་སོགས་པ་འདོད་པའི་གནས་སྐབས་བཟང་
347

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བོ་དང་འབྲེལ་བར་གྱུར་པའོ། །ས་ཆོག་ནི་དཀྱིལ་འཁོར་བཞེངས་པའི་ལས་དང་འབྲེལ་ནི་མི་
དགོངས་ཤིང་། མ་འབྲེལ་ན་ས་ཆོག་རྒྱས་བསྡུས་ཇི་ལྟར་འོས་པས་དཀྱིལ་འཁོར་གྱི་ཆོ་ག་བཞིན་
བྱས་ཏེ། ཁྱད་པར་རང་ཉིད་ཡེ་ཤེས་མཁའ་འགྲོ་སྐུ་མདོག་དཀར་མོ་ཞལ་གཅིག་ཕྱག་གཉིས་མ།
ཕྱག་གཡས་ན་རྡོ་རྗེ་ཐུགས་ཀར་འཛིན་ཅིང་། གཡོན་པ་ཁ་ཊཱཾ་ག་དཔུང་པར་སྒྲེང་བས་འཛིན་པ།
ཤིན་ཏུ་མཛེས་པའི་ན་བཟའ་དང་རྒྱན་གྱིས་སྤྲས་པ། སེམས་དཔའི་དཀྱིལ་ཀྲུང་གིས་བཞུགས་
པའོ། །སྒྲུབ་ཐབས་ལྟར་ཡན་ལག་བརྒྱད་ཀྱི་སྲུང་བ་བྱ་སྟེ། ལུས་གནད་མཉམ་པར་བཞག་པ།
ངག་གནད་དབུགས་མི་གཡོ་བ། སེམས་གནད་ལྷའི་ང་རྒྱལ་རྩེ་གཅིག་ཏུ་གནས་པར་བྱ་སྟེ། ཨོྃ་
ཧ་ན་ཧ་ན་ཧཱུཾ་ཕཊ། ཅེས་པའི་སྔགས་བཟླ་ཞིང་ལག་པ་གཡས་ས་ནོན། རྐྱང་བ་རྡོ་རྗེ་བསྒོམས་
ནས་ས་ལ་ལན་གསུམ་བསྣུན་པས་སྦྱང་བར་བྱའོ། །མནྜལ་དགོད་པ་ནི། ས་དེ་ཉིད་ཀྱི་དབུས་སུ་
འཆད་པར་འགྱུར་བའི་ཐབ་ལ་བྱུགས་པའི་རྫས་རྣམས་ཀྱིས་ཟླུམ་པོ་ལ་སོགས་པར
ཞི་སོགས་ལ་རིམ་པ་ལྟར་ལྷ་སོ་སོའི་གདན་མཚོན་པའི་མེ་ཏོག་དཀར་བོ་སེར་བོ། །དམར་བོ་དྲི་
ཞིམ་དང་། ནག་པོ་དྲི་ངན་ཅན་རྣམས་ཀྱིས་སིལ་མ་བཀྲམ་ཞིང་། འཆད་པར་འགྱུར་བའི་ལས་
མཐུན་གྱི་མཆོད་ཡོན་ལ་སོགས་པས་དཀྱིལ་འཁོར་གྱི་མེ་མཚམས་ནས་གཡོན་སྐོར་དུ་དགོད་
པར་བྱའོ། །ཐབ་བཤམས་པ་ནི། དཀྱིལ་འཁོར་ལས་ཁྲུ་དོ་ཙམ་ལ་སོགས་པ་དོར་བའི་གནས་ཇི་
ལྟར་རིགས་པར་ཐབ་ཀྱི་རྒྱ་ཚད། བསད་པ་ལ་སོར་བརྒྱད་པ། རྒྱས་པ་ལ་སོར་བཅུ་གཉིས་པ།
དབང་དགུག་ལ་སོར་བཅུ་གཉིས་པ། ཞི་བ་ལ་སོར་བཅུ་བཞི་བ། ཁྱད་པར་རིགས་འཕེལ་བ་ལ་
སོར་བཅུ་དྲུག་པ། ཡུལ་ཕྱོགས་འཕེལ་བ་ལ་སོར་བཅོ་བརྒྱད་པ། ཁྱད་པར་ཡམས་ནད་ཞི་བ་ལ་
སོར་ཉི་ཤུ་བ། དྲག་པོ་ཕལ་ཆེར་བསད་པ་དང་། རྨོངས་རེངས་རྒྱས་པ་དང་ཡང་འདྲ་བ། རྒྱའི་
ཚད་ཀྱི་སུམ་ཉིས་རྩིག་པའམ། བརྐོས་པ་དབང་དང་ཞེང་ལ་ཐབ་ཀྱི་བརྒྱད་ཆ་ཡོད་པའི་ཁ་ཁྱེར་
348

༄༅། །འཕགས་པ་གདན་བཞིའི་རབ་ཏུ་གནས་པའི་ཆོ་ག་བཞུགས་སོ། །
·
༼༼་ྗ
ཅན། ཁ་ཁྱེར་གྱི་ཕྱི་ནང་དུ། ཁ་ཁྱེར་གྱི་ཕྱེད་ཚད་ཀྱིས་དམའ་ཞིང་། ཕྱེད་ཀྱི་ཚད་དང་ལྡནཔའི་
མུ་ཁྱུད་ཅན། དེའི་ཕྱི་རོལ་གྱི་ཁ་རན་ནམ་སྟེགས་བུ་ཁ་ཁྱེར་དང་ཚད་མཉམ་པ། ཞི་བའི་ཐབ་གྲུ་
བཞི་བ་དཀར་བོ། །རྒྱས་དབང་གི་ཟླུམ་པོ་སེར་དམར།
གསང་བའི་གྲུ་གསུམ་ནག་པོ་བསྐྲད་
པའི་ཟླ་ཕྱེད་སྔོ་ནག དགུག་བཅིང་གི་ཟུར་བརྒྱད་པ་དམར་སེར་སྟེགས་བུ་ལ་ཕྱོགས་མཚམས་
སུ་པདྨ་འདབ་མ་བརྒྱད་པ། དེའི་ཕྱི་རོལ་དུར་བ་སོར་བཅུ་གཅིག་པས་བསྐོར་པ། ཐབ་ཁུང་
རྣམས་ཀྱི་པདྨ་འདབ་བརྒྱད་ཀྱི་དབུས་སུ། རྡོ་རྗེ་ཡོད་ན་ཤར་དུ་འཁོར་ལོ། བྱང་དུ་རལ་གྲི།
ནུབ་ཏུ་པདྨ། ལྷོར་རིན་པོ་ཆེ་དང་། དབུས་སུ་འཁོར་ལོ། ཡོད་ནཤར་དུ་རྡོ་རྗེ་ལ་སོགས་པ་བྱ་ལ།
ཁྱད་པར་ཞི་བའི་ཐབ་ཁུང་གི་དབུས་སུ་འཁོར་ལོ་དཀར་བོ་རྩིབས་བརྒྱད་པ་དབུས་ནས་མཛུབ་
གང་གིས་བསྐོར་ཏེ། ལྟེ་བ་སུམ་ཆ་རྩིབས་ཉིས་འགྱུར། དཔངས་སུ་སོར་བཞི་བའི་རྡོ་རྗེ་རྩེ་
གསུམ་མགོ་ནུབ་ཏུ་བསྟན་པ་སོར་བརྒྱད་པ། དཔངས་སུ་སོར་གཅིག་པ། ཁ་ཁྱེར་ལ་འཁོར་
ལོའི་རྡོ་རྗེ་དཀར་བོའི་ཕྲེང་བས་བསྐོར་བ། མཚམས་སུ་ཡང་ཟླ་ཕྱེད་རྡོ་རྗེ་རྩེ་གསུམ་པས་སྤྲས་
པ་ལ། ས་དཀར་དང་། བ་ལྕི་དང་། ཙན་དན་དཀར་བོ་དང་། ཁུ་བ་བསྲེས་པས་ཕྱི་ནང་གཉིས་
ཀར་དུ་བྱུག་ཅིང་ཁོར་ཡུག་ཏུ་མེ་ཏོག་དཀར་བོ་ལ་སོགས་པ་གཅལ་དུ་བཀྲམ་པ། རྒྱས་པའི་
དབུས་སུ་ནོར་བུ་སེར་བོ་ཟུར་བརྒྱད་པ་རྒྱར་སོར་གསུམ་པ། དཔངས་སོར་གཅིག་པས་མཚན་
པ། ཁ་ཁྱེར་ལ་ནོར་བུའི་ཕྲེང་བས་བསྐོར་བ། མཚམས་སུ་ཡང་ཟླ་ཕྱེད་ནོར་བུས་སྤྲས་པ་ལ། ས་
སེར་དང་། བ་ལྕི་དང་། གུར་ཀུམ་དང་། དྲི་ཆེན་བསྲེས་པས་ཕྱི་ནང་གཉིས་ཀ་བྱུག་ཅིང་ཁོར་
ཡུག་ཏུ་མེ་ཏོག་སེར་བོ་ལ་སོགས་པའི་གཅལ་དུ་བཀྲམ་པ། དབང་གི་དབུས་སུ་པདྨ་དམར་བོ་
འདབ་མ་བརྒྱད་པ། རྒྱར་སོར་བཞི་བ། དཔངས་སུ་གཅིག་པ། ལྟེ་བར་རྡོ་རྗེ་དམར་བོས་མཚན་
པ། ཁ་ཁྱེར་ལ་རྡོ་རྗེ་དམར་བོས་བསྐོར་བ། མཚམས་སུ་རྡོ་རྗེ་དམར་བོས་སྤྲས་པ་ལ། ས་དམར་
349

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
。
དང་། ཙན་དན་དམར་བོ་དང་། རཀྟ་བསྲེས་པས་ཕྱི་ནང་གཉིས་ཀ་བྱུག་པ། ཁོར་ཡུག་ཏུ་མེ་
ཏོག་དམར་བོ་ལ་སོགས་པ་གཅལ་དུ་བཀྲམ་པ། དྲག་པོའི་དབུས་སུ་རྡོ་རྗེ་མཐིང་ནག་གམ་ལྗང་
གུ་རྒྱར་སོར་ཕྱེད་དང་གསུམ་པ། དཔངས་སུ་སོར་ཕྱེད་པ། ཁ་ཁྱེར་ལ་རྡོ་རྗེ་ནག་པོའོ། །རྩེ་
གསུམ་པའི་ཕྲེང་བས་བསྐོར་བ། མཚམས་སུ་ཟླ་ཕྱེད་རྡོ་རྗེ་རྩེ་གསུམ་པས་སྤྲས་པ་ལ། ས་ནག་
པོ་དང་། དུར་ཁྲོད་ཀྱི་ཐལ་བ་དང་། དུག་ཁྲག་དང་། བོང་བུའི་གཅིན་དང་། རྔ་མོའི་རྟུག་པ་ལ་
སོགས་པས། །ཕྱི་ནང་གཉིས་སུ་བྱུག་ཅིང་། ཁོར་ཡུག་ཏུ་མེ་ཏོག་སྔོན་པོ་ལ་སོགས་པ་གཅལ་དུ་
བཀྲམ་པ། ཁྱད་པར་དགུག་པའི་ཁ་ཁྱེར་ལ། ལྕགས་ཀྱུའི་ཕྲེང་བས་བསྐོར་བ། སྐྲད་པའི་ཁ་
ཁྱེར་ལ་རླུང་ཡབ་ཕྲེང་བས་བསྐོར་བ། ལས་ཐམས་ཅད་པའི་ཐབ་ཁུང་ཞི་བ་དང་འདྲ་བ་ལ་ཁྱད་
པར་ཁ་ཟེའུ་འབྲུ་དང་འདྲ་བ། མཆུ་པདྨའི་རྣམ་པ། ངོ་ཁྱུད་རྡོ་རྗེའི་ཕྲེང་བས་བསྐོར་བ། མཆུའི་
ཚད་དང་འདྲ་བ། ཐབ་ཀྱི་ཤར་ཕྱོགས་ལ་ཞིང་། ལྷོ་རྒྱས་པ། ནུབ་དབང་། བྱང་དྲག་པོའི་རྫས་
ཀྱིས་བྱུག་པ་བྱ་སྟེ། ཐབ་ཐམས་ཅད་ཀྱི་ཁ་ཁྱེར་གྱི་ཕྱོགས་བཞིར་ཡང་འཁོར་ལོ་ལ་སོགས་པ་བྱ་
ལ་སྟེགས་བུའི་ཕྱོགས་མཚམས་ཀྱི་འདབ་བརྒྱད་ལ། ཤར་དུ་རྡོ་རྗེ་མཁའ་འགྲོ་མ། བྱང་དུ་དྲག་
མོ། ནུབ་ཏུ་རོ་ལངས་མ། ལྷོར་གདོལ་བ་མ། བྱང་ཤར་དུ་སངྒེ་མ། ཤར་ལྷོར་སྲིན་མོ། ལྷོ་ནུབ་ཏུ་
ལྕེ་སྤྱང་མ། ནུབ་བྱང་དུ་འུག་པ་རྣམས་ཀྱི་སྐུའི་ཕྱག་མཚན་ནམ་ཐིག་ལེ་དགོད། རང་གི་སྟན་གྱི་
མདུན་ནི་གནས་སུ་ཐབ་ཀྱི་རྒྱུ་ལས་རྒྱུད་ལ་མཐེ་བོང་སོར་བཅུ་གཉིས་པ། དཔངས་སུ་ཁྲུ་ཕྱེད་
པའི། གངས་ཏེ་སེ། ཁ་དོག་དཀར་བོ་བྱ་སྟེ། དེ་ཐམས་ཅད་ཀྱི་ཚེ། ༀ་ཧི་ལི་ཧི་ལི་ཀ་ལི་བེ་ཏ་ལི་
ཧཱུཾ་ཕཊ། ཅེས་བཟླ་ཞིང་བྱའོ། །ཡོ་བྱད་བཤམ་པ་ནི། ཞི་བའི་བུད་མེད་ནི་མཆོད་སྦྱིན་གྱི་ཤིང་
ངམ། འོ་མ་ཅན་གྱི་ཤིང་ངམ། དགོན་པའི་ཤིང་སྐམ་སྲོག་ཆགས་མེད་པ། རྒྱས་པའི་ཤིང་དེ་ཉིད་
འབྲས་བུ་དང་བཅས་པ། དབང་གི་ཤིང་སྐྱུར་མོ་མེ་ཏོག་དང་བཅས་པས་སྐྱུར་རྩིས་ཀྱང་བསྒོས་
350

།འཕགས་པ་གདན་བཞིའི་རབ་ཏུ་གནས་པའི་ཆོ་ག་བཞུགས་སོ། །
པ། དྲག་པོ་ལ་འུག་སྒྲོ་སོགས་སམ། ཤིང་ཚེར་མ་ཅན་དུར་ཁྲོད་ཀྱི་ཤིང་། ཁྱད་པར་བསད་པའི་
དུག་ཤིང་ཚེར་མ་ཅན། སྐྲད་པའི་བྱ་རོག་གི་སྒྲོའོ། །དུར་ཁྲོད་ཀྱི་འགལ་དུམ། དབྱེ་བའི་སྙི་བའི་
ད་དྷུ་ར། རྨོངས་རེངས་ཀྱི་སྐྱེར་ཚེར་ལ་སོགས་པས། ལས་ཐམས་ཅད་པའི་ཤིང་ཁ་དོག་དྲི་རོ་ལོ་
མ་འབྲས་བུ་སྣ་ཚོགས་པ་ཅན་ནམ། སྔར་གྱི་རྣམས་ཅི་རིགས་པར་ཚང་བ་སྟེ། ཞི་བའི་ཐབ་ཁུང་
ལས་བཅུད་དམའ་བར་རྩིག་གཞན་རྣམས་ཀྱི་མཉམ་པའམ། དམའ་བར་རྩིག་པའོ། །མེད་ན་
ཤིང་དཀར་ཤིང་འཇམ་པ་སྟེ། དེ་ཡང་རྙིང་བ་དང་། བཤུས་པ་དང་། གས་པ་དང་། ཆགས་པ་
དང་། ཕྲ་བ་དང་། སྦོམ་པ་དང་། རིང་བ་དང་། ཐུང་བ་དང་། ཡོ་བ་དང་། དབུས་ཟོས་པ་དང་།
འབུ་ཅན་དང་། རྩེ་མོ་གྱེས་པའི་སྐྱོན་མེད་ཅིང་། ཅུང་ཟད་རློན་པ། སྲིད་དུ་སོར་བཅུ་བཞི་བ།
སྦོམ་དུ་མཐེ་ཆུང་ཙམ་པ། རྒྱས་པའི་སྔར་དང་འདྲ་བ་ལ་དེའི་དབུས་ཀྱི་ཆ་ལས་སྐྱེས་པ། སྲིད་དུ་
སོར་བཅུ་བ། སྦོམ་དུ་ཕྱག་གང་བ།
དཀར་གསུམ་
སྔར་གསུམ་ལ་བསྐུས་པ། དབང་གི་དེ་བ་ང་རུ་དང་། ནྱ་གྲོ་ཏ་དང་། ཀླུ་ཤིང་དང་། བ་ཤ་ཀ་ལ་
སོགས་པ་ཤིང་དམར་ཞིང་། མངར་སྐྱུར་མེ་ཏོག་དང་འབྲས་བུ་དང་བཅས་པ་ཡལ་གའི་ཆ་ལས་
སྐྱེས་པ། སྲིད་དུ་སོར་བཅུ་གཉིས་པ། སྦོམ་དུ་མཐེའུ་ཆུང་ཙམ་ལ་སོགས་པ། རྩེ་མོ་གཉིས་མར་
དང་སྦྲང་རྩིའམ། བསྒྲུབ་བྱའི་ཁམས་དཀར་དམར་ལ་སྙུགས་པ། བསད་པའི་ཡམ་ཤིང་། ལུང་
ཏང་ངམ། སྒུར་ཤིང་དམ་ནཱ་ཏ་ཏ་ཀའམ་གཞན་ཡང་ཤིང་ཚ་བ་ཚེར་མ་ཅན་རྩ་བའི་ཆ་ལས་བྱས་
པ་ན་རྩེ་མོ་རྣོ་ལ་རྩུབ་པ། སྲིད་དུ་སོར་བརྒྱད་པ། སྦོམ་དུ་མཐེའུ་ཆུང་ལ་སོགས་པའི་ཚད་ཅན།
རྩེ་མོ་གཉིས་དུག་ཁྲག་ལ་སོགས་པའི་ཁུ་བ་ལ་སྙུགས་པ། ཁྱད་པར་བསད་པའི་གསེར་ཤིང་།
བ་ཀ་ཤའི་ཡམ་ཤིང་བཅིང་བའི་བྱ་རོག་གི་ཤིང་བུ་དང་། སོ་ཤིང་འཆོས་ནས་བོར་བའི་ཡམ་
ཤིང་སྟེ། མདོར་ན་ཡམ་ཤིང་རྣམས་ཀྱི་ཚད་ནི་རང་རང་གི་ཐབ་ཀྱི་ཚད་ཡིན་པས། ཡམས་ནད་
;
3ས་
351

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཞི་བ་ལ་སོར་ཉི་ཤུ་བ་ལ་སོགས་པ་ཡང་བྱའོ། །མཆོད་པའི་སྲེག་རྫས་ནི་འོག་ནས་འཚང་བ་
རྣམས་སོ། །མཆོད་རྫས་ནི། ལས་དང་མཐུན་པའི་མཆོད་ཡོན་ལ་སོགས་པ་གཏོར་མ་ག
་གཉིས་དང་
བཅས་པ། དཀྱིལ་འཁོར་གྱི་ཆོ་ག་ལས་བཤད་པ་ལྟར་དང་། གཞན་ཡང་ལས་དང་མཐུན་པའི་ཁ་
དོག་དྲི་རོ་ཅན་གྱི་མེ་ཏོག་གི་ཕྲེང་བ་དང་། འཇམ་པོ་ལ་རྡོ་ཐལ་མེད་ཀྱི་སོ་རྩི་དང་། དྲག་པོ་ལ་
རྡོ་ཐལ་ཅན་གྱི་སོ་རྩི་དང་། ལས་དང་མཐུན་པའོ་ཁ་དོག་ཅན་གྱི་གོས་དང་རྒྱན་ཆ་ལ་སོགས་པ་
སྟེ། དེ་ལ་རྫས་རྣམས་ནི་སྒྲུབ་པ་བོ་རང་གི་གཡས་དང་། བསང་ཆུ་དང་ཞབས་བསིལ་ལ་སོགས་
པའི་ཉེར་སྤྱོད་རྣམས་ནི་གཡོན་དུ་བཞག་ཅིང་། མཆོད་ཡོན་ནི་རང་གི་མདུནདུ་བཟེད་ཞལ་དང་
བཅས་པ་བཞག་སྟེ། དེ་ལྟར་འཇིག་རྟེན་ལས་འདས་མ་འདས་ཀྱི་སྲེག་རྫས་དང་། མཆོད་རྫས་
དང་། གཏོར་མ་རྣམས་ལས་མཐུན་གྱི་མདོག་དང་། རིམ་པ་ལྟར། དྲི་བཟང་དང་། འོ་མ་དང་།
ལན་ཚ་དང་བཅས་པས་གཏོར་མ་ལས་མཐུན་གྱི་སྣོད་དང་བཅས་པ། དཀྱིལ་འཁོར་གྱི་ཆོ་གར་
བཤད་པ་ལྟར་བཤམས་ཤིང་། །དྲག་པོའི་རྫ་ས་རྣམས་ལ་གྲི་གུག་དང་རོ་ཚ་བའི་གཏོར་མ་དང་
བཅས་པ་སྔར་ལས་གོ་ཟློག་པར་བཤམས་ལ། མདུན་གྱི་སྟེགས་བུར། རྡོ་རྗེ་དྲིལ་བུ་དང་། དགང་
གཟར་དགང་བླུགས་རྣམས་འཇམ་པོ་ལ་རིམ་བཞིན་དང་། དྲག་པོ་ལ་རིམ་མིན་དུ་བཞག་ཅིང་།
དགང་བླུགས་མེད་ན་གཡས་པའི་སོར་མོ་གོང་མ་གསུམ་སྦྱར་བས་དགང་གཟར་དང། གཡོན་
པའི་སོར་མོ་ལྔས་དགང་བླུགས་བྱའོ། །དེ་ནས་རྫས་རྣམས་ལ་བདུད་རྩི་ལྔ་སྦྱར་བའི་ནང་མཆོད་
ཀྱིས་གཏོར་བར་བྱ་ཞིང་། །ཁྱད་པར་མཆོད་ཡོན་ལ་སོགས་པའི་ཉེར་སྤྱོད་རྣམས་ལ་རང་གི་སྔར་
ལན་བདུན་བདུན་བཟླས་པས་བྱིན་གྱིས་བརླབ་པར་བྱའོ། །ལུས་ཀྱི་སྦྱོར་བ་ནི། ཞི་བ་ལ་ཕྱི་ནང་
གི་ཁྲུས་ཙན་དན་དཀར་བོ་དང་། ག་བུར་གྱི་དྲི་ཞིམ་པོས་ལུས་ལ་བྱུག་ཅིང་ཁ་སྒོ་ནས་དཀར་
གསུམ་གྱིས་ཚིམ་པར་བྱས་ཏེ། ཆས་གོས་དཀར་བོ་གཙང་མ་གྱོན། དབུ་རྒྱན་ལ་སོགས་པ་
352

༄༅། །འཕགས་པ་གདན་བཞིའི་རབ་ཏུ་གནས་པའི་ཆོ་ག་བཞུགས་སོ། །
དཀར་བོས་སྤྲས་ཏེ། ཤར་དུ་ཁ་བལྟས་ནས། པདྨའམ་འཇམ་པའི་གདན་ལ་དེ་བཞིན་གཤེགས་
པའི་པདྨའི་དཀྱིལ་ཀྲུང་གིས་འདུག་པ་དང་། རྒྱས་པའི་གུར་ཀུམ་དང་། གླ་རྩིའི་དྲི་ཞིམ་པོས་
ལུས་ལ་བྱུག་ཅིང་ཁ་སྒོ་ནས་འབྲས་ཆན་ཞོ་སྦྱར་གྱིས་ཚིམས་པར་བྱས་ཏེ།
ཆས་གོས་སེར་བོ་
གཙང་མ་གྱོན། དབུ་རྒྱན་ལ་སོགས་པ་རྒྱན་སེར་བོས་བརྒྱན་ཏེ། རྒྱས་པའི་ལྟ་སྟངས་ཀྱིས་ཁ་བྱང་
དུ་བལྟས་ནས་རིན་པོ་ཆེའི་ཁྲིའམ་སྟན་མཐོ་བ་ལ་བཟང་བོའི་རོལ་སྟབས་ཀྱིས་འདུག་པ་དང་།
དབང་གི་གུར་ཀུམ་དང་། ཙན་དན་དམར་བོའི་དྲི་ཞིམ་པས་ལུས་ལ་བྱུག་ཅིང་ཁ་སྒོ་ནས་མྱོས་
པའི་ཆང་གིས་ཚིམས་པར་བྱས་ལ། །ཆས་གོས་དམར་བོ་གཙང་མ་གྱོན། དབུ་བརྒྱན་ལ་སོགས་
པ་རྒྱན་དམར་བོས་བརྒྱན་ཏེ། ཆགས་པའི་ལྟ་སྟངས་དང་བཅས་པས་ཁ་ནུབ་ཏུ་བལྟས་ནས།
པདྨའི་གདན་ལ་སེམས་དཔའི་དཀྱིལ་ཀྲུང་གིས་བཞུགས་པ་དང་། དྲག་པོའི་ཐལ་ཆེན་གྱིས་
ལུས་བྱུག་ཅིང་། ཤ་ཆེན་ཁྲག